| *Emberiza leucocephalos* |
| --- |
| Macho. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Emberizidae |
| Xénero: | *Emberiza* |
| Especie: | ***E. leucocephalos*** |

 |
| Nome binomial |
| ***Emberiza leucocephalos***Gmelin, SG, 1771 |

***Emberiza leucocephalos*** é unha especie de ave paseriforme da familia Emberizidae, propia de Asia, aínda que pode ser un visitante accidental en Galicia e outras partes de Europa.

Nome
----

En galego ténselle dado a esta ave na literatura zoolóxica o nome de escribenta de Gmelin, pero o dicionario da Academia non acepta a palabra escribenta para os paxaros emberícidos, senón escribente (feminino) ou escribidora. No dicionario DiGalego só se acepta escribente (masculino).

O nome do xénero *Emberiza* vén da palabra do alemán antigo *Embritz*, que era o nome que se lle daba alí a estas aves. As manchas brancas no píleo e meixelas do macho fan que se lle dese o nome de *leucocephala*, 'de cabeza branca'.

Descrición
----------

Femia.
Caracterízase pola mancha branca no seu píleo.
É un paxaro robusto, de 16-17,5 cm, cun peteiro groso. O macho ten as meixelas e a parte superior do píleo brancas, a fronte e a gorxa pardas. A parte superior é castaña cun denso veteado escuro, mentres que as inferiores son abrancazadas con veteado castaño no peito. A femia é moito máis discreta e está máis raiada pola súa parte inferior. A plumaxe dos inmaturos é similar á de *Emberiza citrinella*, mais con todo a cor amarela deste é substituída pola branca. Os cantos e chamadas de ambas as especies son similares. Existen híbridos documentados entre *E. leucocephalos* e *E. citrinella*, que mostran unha mestura de caracteres.

Describíronse dúas subespecies:  

- *E. leucocephalos leucocephalos*.   

- *E. leucocephalos fronto*.

Ovos de *Emberiza leucocephalos*.

Ecoloxía
--------

Esta ave cría en gran parte das zonas temperadas de Asia (Afganistán, a China, Iraq, Casaquistán, Kirguizistán e Mongolia) e migra ao sur de Asia central, norte da India e o sur da China en inverno. É común en todo tipo de espazos abertos con arbustos ou árbores dispersas, incluíndo cultivos, mais ten unha maior preferencia polos bosques abertos, en xeral de piñeiros. É raro atopala en Europa, pero ás veces aparece en inverno no noresde de Italia e na Toscana e noutras zonas, e mesmo está rexistrada como ave accidental en Galicia.
Cando alimentan os polos cazan insectos, pero a base da súa alimentación o resto do ano son as sementes. O niño constrúeno no chan onde poñen de catro a seis ovos, que mostran as marcas características do grupo.

Notas
-----

1. ↑  BirdLife International (2016). "{{{taxon}}}". *Lista Vermella de especies ameazadas. Versión 2019.1* (en inglés). Unión Internacional para a Conservación da Natureza. Consultado o 14 de abril de 2019.
2. 1 2 3  Penas Patiño, Xosé M.; Pedreira López, Carlos (setembro de 2004). Guía das aves de Galicia. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
3. ↑  Conde Teira, M. A. (1999). "Nomes galegos para as aves ibéricas: lista completa e comentada" (PDF). *Chioglossa* (A Coruña) **1**: 121–138. Arquivado dende o orixinal (PDF) o 15 de marzo de 2016. Consultado o 28 de setembro de 2016.
4. ↑  Definicións no *Dicionario da Real Academia Galega* e no Portal das Palabras para *escribente*.
5. ↑  Definicións no *Dicionario da Real Academia Galega* e no Portal das Palabras para *escribidora*.
6. ↑  Definición de Emberiza leucocephalos no *Dicionario de Galego* de Ir Indo e a Xunta de Galicia.
7. ↑  Jobling, James A. (2010). *The Helm Dictionary of Scientific Bird Names*. London, United Kingdom: Christopher Helm. p. 145. ISBN 978-1-4081-2501-4.
8. ↑  Lansdown, Peter and Trevor D. Charlton (1990) 'The Sizewell Bunting': a hybrid Pine Bunting × Yellowhammer in Suffolk *British Birds* 83(6):240-242
9. ↑  Lista de Clements descargable

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Emberiza leucocephalos Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Emberiza leucocephalos*** |

|  |  |
| --- | --- |
| Identificadores taxonómicos | 
* ADW: Emberiza\_leucocephalos
* Avibase: 43EF3EA79A531279
* BioLib: 9030
* BirdLife: 22720881
* Dyntaxa: 233809
* eBird: pinbun
* EUNIS: 8768
* FE: 97522
* FE-New: ID
* GBIF: 2491472
* iNaturalist: 9210
* IRMNG: 11003935
* ITIS: 554226
* IUCN: 22720881
* NBN: NHMSYS0000530729
* NCBI: 504300
* Soortenregister: 139731
* TAXREF: 199522
* Xeno-canto: Emberiza-leucocephalos

 |